Document ID: /roh_data/filtered/fineweb-2-filterrobots_roh.jsonl.gz/61678

Il boom d'autos electrics è er da constatar en il Grischun. Quels autos giaschan u sulettamain cun electricitad, u ch'els han ina cumbinaziun d'in motor e d'ina propulsiun electrica. 7% da tuts autos sin las vias grischunas èn electrics.
Dals autos immatriculads da nov è mintga segund electric. I va dentant segir anc in mument, fin ch'ina gronda part dals autos fiss electric. Claudio Reich da l'Uffizi da traffic grischun di: Er sch'ins vendess mo pli autos electrics, giess quai anc 10 onns fin che mintga segund auto sin via fiss electrics.
Avantatgs e dischavantatgs per autos electrics en il Grischun
- Staziuns da chargiar: Il dumber da staziuns da chargiar crescha en il mument (20 staziuns da chargiar pubilcas a Cuira, p.ex). Chargiar a chasa n'è dentant betg simpel per locatarias e locataris.
- Taglia: Persunas che cumpran in auto electric spargnan tar la taglia annuala da vehichels. Els pajan 20%, tenor Thomas Schmid da l'Uffizi chantunal d'energia e traffic èn quai radund 100 francs, enstagl da 600 francs.
En il Grischun datti mo levet pli paucs autos electrics ch'en il rest da la Svizra. Tenor Claudio Reich saja quai cunzunt perquai ch'i dovra en il Grischun dapli autos da 4x4, e quels èn savens betg electrics.
La raschun per il boom vesa Reich cunzunt tar la politica da l'UE: Tenor quella dastgan a partir dal 2032 be pli vegnir vendids autos electrics.